**Základná škola s materskou školou, Staničná 324, 027 12 Liesek**

IČO: 37810111 č.t. 043/5384 219

Školský poriadok

Školský poriadok základnej školy s materskou školou (ďalej len školy) je vypracovaný v zmysle Zákona č. 245/2008 Z. z. o základnej škole, vyhlášky MŠVVaŠ o základnej škole v znení neskorších predpisov, vyhlášky o materskej škole v znení neskorších predpisov, pracovného poriadku pre pedagogických zamestnancov a ostatných zamestnancov škôl a školských zariadení vydaného MŠVVaŠ SR s prihliadnutím na špecifické podmienky Základnej školy s materskou školou Liesek.

Školský poriadok dopĺňajú:

* vnútorný poriadok v počítačových učebniach, mediálnych a jazykových učebniach, učebni technickej výchovy, fyziky a školskej kuchynke.
* bezpečnostné opatrenia na hodinách telesnej výchovy v telocvični, posilňovni a na školskom ihrisku.

Školský poriadok Základnej školy s materskou školou Liesek upravuje najmä podrobnosti:

* o výkone práv a povinností detí, žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,
* o prevádzke a vnútornom režime školy,
* o podmienkach pre zaistenie bezpečnosti a ochrany zdravia detí a žiakov a ich ochrany pred sociálno-patologickými javmi, diskrimináciou alebo násilím,
* o spôsobe a podmienkach nakladania s majetkom, ktorý škola spravuje.

**Obsah:**

Preambula

Článok 1 - Všeobecné ustanovenia

Článok 2 - Práva a povinnosti žiakov

Článok 3 - Práva a povinnosti zákonných zástupcov žiaka

Článok 4 - Práva a povinnosti pedagogických a ostatných zamestnancov školy

Článok 5 - Správanie sa žiakov cez prestávky, povinnosti týždenníkov

Článok 6 - Dochádzka žiakov do školy

Článok 7 - Stravovanie a správanie sa žiakov v školskej jedálni

Článok 8 - Správanie sa žiakov mimo školy

Článok 9 - Hodnotenie a klasifikácie prospechu a správania žiakov

Článok 10 - Osobitné formy spôsobu plnenia školskej dochádzky

Článok 11 - Bezpečnosť a ochrana zdravia žiakov, ochrana pred sociálno-patologickými javmi,

diskrimináciou alebo násilím

Článok 12 - Záujmové vzdelávanie

Článok 13 - Záverečné ustanovenia

**Preambula**

V záujme naplnenia práva na vzdelanie vedenie školy zabezpečí vnútorný chod školy a podmienky pre  optimálne medziľudské vzťahy tak,  aby  bol čas strávený v škole efektívne využitý z hľadiska vzdelávania a aby bol aj časom príjemne stráveným  rovnako žiakmi ako aj učiteľmi. Škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k žiakom, učiteľom i ostatným zamestnancom školy. Z uvedeného dôvodu sa ustanovuje tento Školský poriadok, ktorý sa opiera o platnú legislatívu MŠVVaŠ SR. Je súhrn noriem spolužitia a spolupráce celého školského kolektívu žiakov, učiteľov a prevádzkových zamestnancov. Jeho uplatňovanie v praxi v podstatnej miere prispieva k poslaniu školy. Dôsledné plnenie týchto zásad v praktickom živote školy je základnou povinnosťou každého zamestnanca školy,  žiaka, zákonného zástupcu žiaka.

Školský poriadok sa skladá z dvoch častí. Prvá časť platí pre organizačnú zložku - základná škola, druhá časť pre organizačnú zložku - materská škola.

# ZÁKLADNÁ ŠKOLA

**Článok 1**

**Všeobecné ustanovenia**

1. **Organizácia školského roka**

* Obdobie školského vyučovania (ďalej len "vyučovanie") sa člení na prvý polrok a druhý polrok. Vyučovanie v prvom polroku sa začína 2. septembra a končí sa 31. januára nasledujúceho kalendárneho roka. Vyučovanie v druhom polroku sa začína 1. februára a končí sa 30. júna bežného roka.
* Na školách sa vyučuje päť dní v týždni. V dňoch pracovného pokoja sa na školách nevyučuje.
* Vysvedčenie sa vydáva žiakom v posledný vyučovací deň každého polroka.
* Obdobie školských prázdnin tvoria jesenné prázdniny, vianočné prázdniny, polročné prázdniny (1 deň), jarné prázdniny (týždeň podľa rozvrhu krajov), veľkonočné prázdniny a letné prázdniny (od skončenia vyučovania v druhom polroku do začiatku vyučovania v novom školskom roku).
* Riaditeľ školy môže poskytnúť žiakom zo závažných, najmä z organizačných a z technických dôvodov v súhrne najviac päť dní voľna v školskom roku.
* Ak dôjde k nepredvídanej udalosti, najmä k živelnej pohrome, k havarijnej situácii, k epidémii alebo k pandémii, môže riaditeľ školy po prerokovaní so zriaďovateľom školy rozhodnúť o poskytnutí ďalších dní voľna žiakom a o spôsobe náhrady vyučovania za tieto dni.
* Riaditeľ školy, výchovno-vzdelávacieho zariadenia v období školských prázdnin a počas dní voľna zabezpečí v spolupráci so zriaďovateľom podľa druhu školy a miestnych podmienok prevádzku výchovno-vzdelávacích zariadení vrátane pedagogického dozoru; v spolupráci so zriaďovateľom alebo s vedúcim zariadenia školského stravovania zabezpečia prevádzku zariadenia školského stravovania (okrem dní voľna poskytnutých z dôvodu epidémie alebo pandémie).

1. **Organizácia vyučovacieho dňa**

**Časový harmonogram dňa:**

|  |  |
| --- | --- |
| **Ćas** | **Náplň práce** |
| 7.50 – 7.55 | Príchod žiakov do školy, príprava na vyučovanie |
| 8.00 – 13.30 | Vyučovanie podľa určeného rozvrhu |
| 11.40 – 14.30 | Obed v školskej jedálni |
| 11.40 – 15.30 | Výchovno-vzdelávacia činnosť v ŠKD |
| 14.00 – 18.00 | Činnosť záujmových útvarov |

**Časový harmonogram vyučovacích hodín:**

|  |  |
| --- | --- |
| 1. hod. | 8,00 – 8,45 |
| 2. hod. | 8,55 – 9,40 |
|  | veľká prestávka – 20 minút |
| 3. hod. | 10,00 – 10,45 |
| 4. hod. | 10,55 – 11,40 |
| 5. hod. | 11,50 – 12,35 |
| 6. hod. | 12,45 – 13,30 |
|  | obedňajšia prestávka - 30 minút |
| 7. hod. | 14,00 – 14,45 |
| 8. hod | 14,50 – 15,35 |

* Vyučovací proces sa riadi platným rozvrhom hodín, ktorý schválil riaditeľ školy a je zverejnený na centrálnej nástenke v zborovni školy, resp. v triednych rozvrhoch. Rozvrh hodín je povinný rešpektovať každý žiak, pedagogický zamestnanec a ostatní zamestnanci.
* Vyučovací proces je organizovaný v kmeňových triedach, špeciálnych učebniach a v telocvični podľa rozvrhu. Vyrušovať žiakov a pedagógov počas vyučovania nie je dovolené.
* Žiaci na vyučovanie prichádzajú tak, aby pred začiatkom hodiny boli na svojom mieste s pripravenými učebnými pomôckami. Na činnosť v záujmových útvaroch prichádzajú 5 min. pred začiatkom činnosti, počkajú na príchod vyučujúceho pred školou, ten žiakov vpustí do budovy a odvedie do príslušnej učebne.
* Do školskej budovy vchádzajú žiaci hlavným vchodom, tento sa ráno zamyká o 8,00 hod.
* Ak prichádzajú žiaci počas vyučovania, vchádzajú vedľajším vchodom, je potrebné zazvoniť na zvonček.
* Žiak pri vstupe do budovy školy si v prípade potreby očistí obuv od blata, snehu pred budovou školy a v šatni sa prezuje. Na pracovné vyučovanie, techniku, výtvarnú výchovu si nosí ochranný odev a obuv. Na telesnej výchove používa úbor a vhodnú obuv podľa pokynov vyučujúcich. Ak je žiakovi odporúčaný ochranný odev na niektorom vyučovacom predmete a žiak ho nepoužije, sám si zodpovedá za škodu, ktorá mu vznikne.
* V popoludňajších hodinách sa žiak bez pedagogického dozoru alebo zákonného zástupcu nesmie zdržiavať v areáli školy.

**Článok 2**

**Práva a povinnosti žiakov**

1. **Žiak má právo na:**

* bezplatné vzdelanie v základných školách,
* vzdelanie v štátnom jazyku a materinskom jazyku v rozsahu ustanovenom týmto zákonom,
* rovnoprávny prístup ku vzdelávaniu,
* na slobodnú voľbu voliteľných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,
* na individuálne vzdelávanie za podmienok ustanovených týmto zákonom podľa § 24,
* individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom týmto zákonom,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* na objektívne hodnotenie a klasifikáciu, vedieť, čo sa bude v danom predmete hodnotiť a akým spôsobom; dozvedieť sa výsledok každého hodnotenia, a to po ústnom vyskúšaní ihneď, výsledky hodnotenia písomných skúšok a prác najneskôr do 14 dní,
* na informácie týkajúce sa jeho osoby a jeho výchovno-vzdelávacích výsledkov,
* poskytovanie poradenstva a služieb spojených s výchovou a vzdelávaním,
* výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú, ak sa jedná o žiaka so špeciálnymi výchovno-vzdelávacími potrebami,
* používanie špeciálnych učebníc a špeciálnych didaktických a kompenzačných pomôcok, ak sa jedná o žiaka so špeciálnymi výchovno-vzdelávacími potrebami; nepočujúcim deťom a žiakom sa zabezpečuje právo na vzdelávanie s použitím posunkovej reči nepočujúcich ako ich prirodzeného komunikačného prostriedku; nevidiacim deťom a žiakom sa zabezpečuje právo na výchovu a vzdelávanie s použitím Braillovho písma; deťom a žiakom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania,
* navštevovanie školského klubu detí, ak je žiakom 1. stupňa,
* bezplatné zapožičiavanie učebníc a učebných textov na povinné vyučovacie predmety,
* výchovu a vzdelávanie v bezpečnom a hygienicky vyhovujúcom prostredí,
* úctu k svojej osobe a na zabezpečenie ochrany proti fyzickému, psychickému a sexuálnemu násiliu,
* náhradu škody, ktorá mu vznikla pri výchove a vzdelávaní alebo v priamej súvislosti s nimi (školské úrazy),
* slobodu prejavu v súlade so svojím presvedčením a názormi. Žiaci môžu vyjadrovať svoje názory ústne alebo písomne, avšak vyjadrenie vlastných názorov nesmie ohrozovať slobodu prejavu iných, prejav nesmie byť vulgárny ani urážlivý a musí byť v súlade so základnými etickými normami,
* úctu k jeho vierovyznaniu, svetonázoru, národnostnej a etnickej príslušnosti, má právo nebyť diskriminovaný z dôvodu pohlavia, farby pleti, zdravotného postihnutia, veku,
* rešpektovanie svojho duševného vlastníctva vo forme ucelených textových, grafických a digitálnych prác väčšieho rozsahu, ktoré vznikli ako produkty výchovno-vzdelávacieho procesu školy, krúžkovej činnosti a školských súťaží. Takéto práce môžu byť zverejňované len so súhlasom autora a jeho zákonného zástupcu, obmedzenie sa nevzťahuje na použitie na pôde školy a školských podujatiach.
* ochranu svojej osobnosti, nikto nemôže bez súhlasu druhého zhotovovať fotografie, audio a videozáznamy iných osôb (žiaka ani učiteľa) a ani ich zverejňovať,
* ochranu svojich osobných údajov a ochranu osobnosti v súlade s platnou legislatívou.

1. **Žiak je povinný:**

* pravidelne sa zúčastňovať na výchove a vzdelávaní a riadne sa vzdelávať,
* dodržiavať školský poriadok školy a ďalšie vnútorné predpisy školy alebo školského zariadenia,
* prichádzať na vyučovanie a na všetky školské činnosti včas, byť riadne pripravený, so všetkými učebnými pomôckami, ktoré podľa rozvrhu potrebuje na vyučovanie, na vyučovanie sa pripraviť cez prestávku,
* rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi a vnútornými predpismi školy,
* riadiť sa pokynmi pedagógov na školských výletoch, exkurziách, lyžiarskom, plaveckom výcviku a v škole v prírode,
* správať sa slušne a zdvorilo ku všetkým zamestnancom školy,
* zdraviť všetkých zamestnancov školy aj pri stretnutí mimo budovy školy, oslovovať ich pán – pani,
* ctiť si ľudskú dôstojnosť svojich spolužiakov a zamestnancov školy alebo školského zariadenia,
* chrániť pred poškodením učebnice, učebné texty a učebné pomôcky, ktoré im boli bezplatne zapožičané,
* chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,
* denne dbať o svoju osobnú hygienu, byť vhodne a čisto oblečený a upravený mať v škole svoj uterák,
* udržiavať poriadok a čistotu v priestoroch celej školy aj v jej okolí,
* po príchode do školy sa prezúvať do prezuviek, obuv si odložiť v šatni,
* rešpektovať miesto v zasadacom poriadku určené triednym učiteľom, ktoré môže meniť len s jeho súhlasom, v odborných učebniach mu určuje miesto predmetný vyučujúci,
* v čase zvonenia na vyučovaciu hodinu byť na svojom mieste v triede a v tichosti očakávať príchod učiteľa,
* zdraviť vyučujúceho na začiatku hodiny tým, že sa postaví,
* ospravedlniť sa vyučujúcemu pred začiatkom vyučovacej hodiny, ak sa na vyučovanie nepripravil a uviesť dôvod,
* na vyučovaní sedieť slušne, pozorne sledovať učiteľov výklad i odpovede žiakov, svedomito a aktívne pracovať, nenarúšať vyučovaciu hodinu,
* hlásiť sa zdvihnutím ruky, ak chce odpovedať alebo sa vyučujúceho niečo spýtať,
* po skončení poslednej vyučovacej hodiny uložiť svoje veci do aktovky, vyčistiť si svoje miesto a okolie od papierov a iných nečistôt, vyložiť si stoličku na lavicu a pod vedením učiteľa odísť do šatne, kde sa prezuje, oblečie a opustí budovu školy,
* konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
* oznámiť ihneď prítomnému vyučujúcemu akékoľvek poranenia, prípadne zdravotné problémy, ktoré sa mu vyskytli počas vyučovania alebo pri mimoškolskej akcii organizovanej školou (krúžky, výlety, exkurzie, brigády, ...),
* oznámiť úraz, poranenie alebo náhle ochorenie, aj keď nie je poškodený, ale len svedok úrazu; ihneď informovať vyučujúceho, dozor konajúceho učiteľa, alebo najbližšiu dospelú osobu,
* pri akomkoľvek podozrení na šikanovanie a iné sociálno–patologické javy upozorniť triedneho učiteľa, výchovného poradcu alebo vedenie školy,
* oznámiť svojmu triednemu učiteľovi akúkoľvek zmenu bydliska, či iné závažné údaje a skutočnosti týkajúce sa jeho osoby,
* pri prestupe na inú školu odovzdať učebnice triednemu učiteľovi.

1. **Žiak má zakázané:**

* opustiť triedu, ihrisko alebo pracovné miesto bez súhlasu vyučujúceho,
* vstupovať a zdržiavať sa v budove školy bez vedomia vyučujúceho,
* po ukončení vyučovania a iných školských aktivít pohybovať sa a stretávať sa v areáli školy,
* pohybovať sa vo vnútorných priestoroch školy na kolieskových korčuliach, skateboarde, kolobežke a iných podobných zariadeniach,
* počas vyučovania používať mobilný telefón, použiť ho môže iba v odôvodnených prípadoch so súhlasom vyučujúceho, triedneho učiteľa, riaditeľa, alebo jeho povereného zástupcu; v prípade porušenia tohto nariadenia bude žiakovi mobilný telefón odobraný, škola ho potom vráti len rodičom žiaka (ods. 7 § 20 vyhlášky 320/2008 Z. z. o ZŠ),
* našepkávať vyvolanému žiakovi, odpisovať pri písomných prácach,
* výstredne sa obliekať, česať a maľovať,(zakázané sú príliš krátke sukne alebo nohavice, tielka a tričká s hlbokým výstrihom, priesvitné oblečenie, nevhodné nápisy, výrazné líčenie...),
* v budove školy nosiť na hlave šiltovku, kapucňu alebo čiapku,
* manipulovať s oknami, roletami, svetelnými vypínačmi, zvukovými modulátormi a audiovizuálnymi prístrojmi bez súhlasu učiteľa,
* vykláňať sa z okien,
* vyhadzovať odpadky mimo košov na odpadky,
* fajčiť, nosiť cigarety (aj elektronické) a manipulovať s nimi v školských priestoroch, v areáli školy a na aktivitách organizovaných školou,
* nosiť a užívať v škole aj na všetkých akciách organizovaných školou alkoholické nápoje, nápoje s obsahom kofeínu a chinínu (Coca-Cola, Pepsi-Cola, Kofola, energetické nápoje...),
* prechovávať, užívať alebo rozširovať drogy a iné omamné látky ohrozujúce zdravie,
* nosiť do školy časopisy a knihy ohrozujúce mravnosť žiakov,
* nosiť do školy  predmety ohrozujúce bezpečnosť a zdravie svojich spolužiakov (nožíky, zapaľovače, ostré predmety ...)
* nosiť predmety, ktoré v škole nepotrebuje; šperky, hodinky, mobilné telefóny a väčšie sumy peňazí nosí žiak do školy na vlastnú zodpovednosť,
* umožniť vstup do priestorov školy cudzím osobám,
* falšovať ospravedlnenia a iné úradné záznamy.

**Článok 3**

**Práva a povinnosti zákonných zástupcov žiaka**

1. **Zákonný zástupca žiaka má právo:**

* vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy,
* žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona,
* oboznámiť sa s výchovno-vzdelávacím programom školy, školského zariadenia; vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
* na poskytnutie poradenských služieb vo výchove a vzdelávaní svojho dieťaťa,
* byť informovaný o výchovno-vzdelávacích výsledkoch svojho dieťaťa,
* dostať k nahliadnutiu písomné práce svojho dieťaťa,
* mať prístup k dokumentom vydaným školou, ktoré sa priamo alebo nepriamo dotýkajú jeho dieťaťa,
* zúčastniť sa vyučovania po dohode s riaditeľom školy alebo s vyučujúcim predmetu,
* na odklad začiatku povinnej školskej dochádzky svojho dieťaťa,
* na integrovanie svojho dieťaťa – individuálne začlenenie a individuálny prístup,
* požiadať o  povolenie pre žiaka plniť povinnú školskú dochádzku mimo územia Slovenskej republiky, o individuálne vzdelávanie žiaka, o predĺženie vzdelávania v ZŠ po splnení zákonných podmienok,
* požiadať o komisionálne preskúšanie svojho dieťaťa, ak má pochybnosti o správnosti klasifikácie v jednotlivých predmetoch na konci 1. a 2. polroka a to do troch dní odo dňa, keď bolo žiakovi vydané vysvedčenie,
* byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
* obrátiť sa s námietkou na príslušného pedagóga, triedneho učiteľa alebo riaditeľa školy, pokiaľ je presvedčený, že sú práva jeho dieťaťa zo strany vyučujúceho porušované,
* byť volený do Rady školy,
* sledovať vývin orientácie školy prostredníctvom orgánov školskej samosprávy a iniciovať zmeny v činnosti školy,
* dať preskúmať súdom vydané konečné rozhodnutie,
* na riešenie podnetov, sťažností,
* na vydanie potvrdenia o návšteve školy, odpisu vysvedčenia a pod.,
* zúčastňovať sa na akciách organizovaných školou,
* na odškodnenie úrazu žiaka, ktorý sa stal v škole alebo mimo školy na akciách organizovaných školou; lekárske správy je potrebné doručiť škole.

1. **Zákonný zástupca žiaka je povinný:**

* prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas,
* vytvoriť pre žiaka podmienky na vzdelávanie v škole a na plnenie školských povinností,
* zabezpečiť dieťaťu dostatočné  množstvo školských pomôcok nevyhnutných pre riadny priebeh vzdelávacieho procesu,
* oboznámiť sa so Školským poriadkom ZŠ s MŠ Liesek,
* viesť svoje dieťa k dodržiavaniu podmienok výchovno-vzdelávacieho procesu určených školským poriadkom,
* oznámiť spôsob plnenia povinnej školskej dochádzky v škole mimo SR do 15 dní,
* nezasahovať do výchovno-vzdelávacieho procesu, ale pomáhať vytvárať podmienky, predkladať návrhy  pre jeho priaznivý priebeh,
* využívať konzultácie pedagógov počas ich voľných hodín po vzájomnej dohode s nimi, prípadne pred alebo po vyučovaní, t. j. denne od 7,30 do 8,00 hod. a po 13,30 hod.,
* nenarušovať súkromie zamestnancov školy,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* zabezpečiť, aby žiak chodil do školy pravidelne a včas, najneskôr 10 minút pred začiatkom vyučovania,
* oznámiť škole alebo školskému zariadeniu bez zbytočného odkladu príčinu jeho neprítomnosti; dôvody ospravedlnenej neprítomnosti žiaka:

- choroba žiaka,

- mimoriadne udalosti v rodine,

- účasť žiaka na športových a kultúrnych súťažiach a podujatiach,

- lekárom nariadený zákaz dochádzky do školy,

- mimoriadne nepriaznivé poveternostné podmienky,

- náhle prerušenie premávky hromadných dopravných prostriedkov

* načas ospravedlniť neprítomnosť žiaka v škole, na viac ako 3 dni predložiť lekárske potvrdenie o chorobe  najneskôr do 3 dní od nástupu dieťaťa do školy, vo výnimočných prípadoch (ak sa jedná o častú neprítomnosť žiaka) môže škola požadovať lekárske potvrdenie aj pri kratšej neprítomnosti v škole,
* po prihlásení žiaka do ŠKD pravidelne a včas uhrádzať príspevok na čiastočnú úhradu nákladov a dbať, aby žiak pravidelne dochádzal do ŠKD,
* vytvoriť učiteľom podmienky na individuálne vyučovanie žiaka, ktorý je oslobodený od povinnosti dochádzať do školy,
* priebežne sledovať záznamy v elektronickej žiackej knižke, ktorá je prostriedkom informácií pre zákonných zástupcov o prospechu a správaní žiaka,
* nahradiť škodu, ktorú žiak z nedbanlivosti alebo úmyselne zavinil,
* formou informovaného súhlasu vyjadriť stanovisko k účasti dieťaťa na školskej akcii realizovanej mimo budovy školy,
* poskytnúť škole telefónne číslo na rýchly, odôvodnený kontakt rodiča a školy, v súlade so zákonom o ochrane osobných údajov,
* pravidelne sa zúčastňovať na schôdzach rodičovského združenia, neúčasť je potrebné ospravedlniť,
* požiadať o uvoľnenie žiaka z vyučovania, ak predpokladaná žiakova neprítomnosť na vyučovaní potrvá dva a viac vyučovacích dní.

**Článok 4**

**Práva a povinnosti pedagogických a ostatných zamestnancov školy**

Práva a povinnosti pedagogických a ostatných zamestnancov školy sú upravené v pracovnom poriadku a v Zákonníku práce.

1. **Pedagogický zamestnanec je povinný:**

* vykonávať pedagogickú alebo odbornú činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu alebo výchovného  programu,
* viesť pedagogickú dokumentáciu podľa stanovených predpisov, podieľať na vypracúvaní ŠkVP, výchovných programov a ďalšej dokumentácie,
* rešpektovať individuálne výchovno-vzdelávacie potreby žiaka s ohľadom na jeho osobné schopnosti a možnosti, sociálne a kultúrne zázemie,
* spolupracovať so zákonným zástupcom žiaka,
* poskytovať žiakovi, zákonnému zástupcovi poradenstvo alebo odbornú pomoc spojenú s výchovou a vzdelávaním,
* usmerňovať a objektívne hodnotiť prácu žiaka, oboznámiť ho s kritériami hodnotenia na začiatku školského roka, pravidelne dopĺňať informácie o prospechu a správaní žiaka do EŽK, pri negatívnych hodnoteniach forma zápisu musí byť premyslená a taktná,
* oznamovať zákonným zástupcom žiaka aj kladné hodnotenie a pochvaly,
* chrániť a rešpektovať dôstojnosť žiaka, jeho práva a práva jeho zákonného zástupcu,
* zachovávať mlčanlivosť a chrániť pred zneužitím osobné údaje, informácie o zdravotnom stave žiakov a výsledky odborných vyšetrení, s ktorými prišiel do styku,
* viesť žiakov k dodržiavaniu hygienických zásad, zásad bezpečnosti pri práci a dodržiavaniu pravidiel slušného správania,
* pred začatím činnosti, pri ktorej vzniká riziko úrazu, preukázateľne poučiť a upozorniť žiakov na ich možné nebezpečenstvo vzniku úrazu,
* o úraze alebo onemocnení žiaka informovať zákonných zástupcov,
* poskytnúť prvú predlekársku pomoc, v prípade zhoršenia zdravotného stavu žiaka privolať zákonného zástupcu alebo lekársku pomoc,
* každý školský úraz evidovať v Knihe školských úrazov; ak žiak vymešká z dôvodu úrazu z vyučovania viac ako tri dni, spíše škola záznam o úraze,
* viesť žiakov školy k ochrane  zariadenia a ostatného vlastníctva školy pred jeho poškodením, stratou, zničením a zneužitím,
* vykonávať dozor na chodbách a v jedálni podľa osobitného harmonogramu,
* sledovať správanie žiakov s cieľom zamedziť, príp. odhaliť sociálno-patologické javy v správaní žiakov, napr. šikanovanie žiakov, prechovávanie drog, poškodzovanie školského majetku a pod.; v prípade podozrenia na výskyt sociálno-patologických javov informovať triedneho učiteľa, výchovného poradcu a vedenie školy.

1. **Pedagogický zamestnanec má právo:**

* na predkladanie návrhov na skvalitnenie výchovy a vzdelávania, návrhov pri tvorbe a inováciách ŠkVP,
* na účasť na riadení školy prostredníctvom členstva alebo volených zástupcov v poradných, metodických a samosprávnych orgánoch školy,
* na ochranu pred neodborným zasahovaním do jeho pedagogickej činnosti,
* na nerušenú prípravu na vyučovanie,
* na objektívne hodnotenie a odmeňovanie výkonu pedagogickej činnosti,
* na kontinuálne vzdelávanie a profesijný rozvoj,
* na zabezpečenie bezpečnosti a ochrany zdravia na pracovisku v Zmysle zákonníka práce a s ním súvisiacich legislatívnych predpisov,
* na právnu ochranu pred prípadným agresívnym správaním žiakov alebo ich zákonných zástupcov.

**Článok 5**

**Správanie sa žiakov cez prestávky, povinnosti týždenníkov**

## Počas malých prestávok žiak bez dôvodu neopúšťa triedu. Prestávky sú určené na prípravu pomôcok pre ďalšiu vyučovaciu hodinu, použitie WC, vykonanie osobnej hygieny. Cez malé prestávky žiaci desiatujú v triedach. Dvere počas malých prestávok sú na triedach otvorené.

## Počas prestávky sa žiak pohybuje primerane rýchlo, neruší a neobmedzuje spolužiakov, bez dovolenia nesmie opustiť budovu školy. Žiaci sa správajú voči sebe slušne a tolerantne, nevyhľadávajú spory, neriešia osobné problémy neslušnými výrazmi, prípadne fyzickým násilím. Nezneužívajú fyzicky slabších spolužiakov na vykonávanie rôznych ponižujúcich úkonov.

## Žiaci majú zakázané vykláňať sa z okien a vyhadzovať von papier a iné odpadky.

* Po 2. vyučovacej hodine je veľká prestávka. Počas veľkej prestávky sa žiaci prechádzajú po určených chodbách alebo sedia na lavičkách. Počas veľkej prestávky nesmú žiaci opustiť uvedený priestor alebo zdržiavať sa mimo dohľadu dozorkonajúceho učiteľa.
* Všetky písomnosti a potvrdenia si žiaci vybavujú výlučne prostredníctvom svojho triedneho učiteľa.
* Cez prestávku chodia pre pomôcky učiteľom určení žiaci.

Týždenníci sú triedni funkcionári, ktorých menuje triedny učiteľ. Sú dvaja a ich mená zapisuje do triednej knihy. Náplň práce týždenníkov:

* zodpovedajú za poriadok a čistotu v triede, pred vyučovaním zotrú tabuľu, pripravia kriedy a iné potreby na vyučovanie,
* na každej hodine hlásia neprítomných žiakov,
* cez prestávku vetrajú, polievajú kvety a čistia tabuľu,
* po skončení vyučovania zotrú tabuľu; kriedu, špongiu a ostatné pomôcky uložia, uzavrú okná a prekontrolujú uzávery vody,
* dbajú na šetrenie elektrickou energiou, počas prestávky vypínajú osvetlenie tried,
* v prípade zistenia závady v triede túto skutočnosť oznámia triednemu učiteľovi,
* sú povinní oznámiť v zborovni alebo v riaditeľni školy chýbanie učiteľa, ak sa do 5 minút po začiatku vyučovacej hodiny nedostaví do triedy,
* po skončení vyučovania zodpovedajú za poriadok v šatniach.

**Článok 6**

## Dochádzka žiakov do školy

* Ak sa žiak nemôže zúčastniť výchovno-vzdelávacieho procesu, zákonný zástupca je povinný bezodkladne túto skutočnosť oznámiť škole,
* Ak ochorie žiak alebo niektorá z osôb, s ktorými žiak býva v spoločnej domácnosti alebo je s nimi v trvalom styku na prenosnú infekčnú chorobu, oznámi toto zákonný zástupca neodkladne triednemu učiteľovi alebo vedeniu školy.
* Zákonný zástupca je povinný oznámiť triednemu učiteľovi každé vážnejšie ochorenie žiaka, ktoré si vyžaduje individuálny prístup zo strany pedagógov.
* Na vymeškanie jednej vyučovacej hodiny dáva súhlas príslušný vyučujúci, na viac hodín alebo jeden až dva vyučovacie dni triedny učiteľ, na tri a viac dní vydáva súhlas riaditeľ školy na základe písomnej žiadosti zákonného zástupcu žiaka.
* Pri podozrení zo zanedbávania povinnej školskej dochádzky je zo strany školy potrebné konať vo veci:

a) ak žiak vymešká bez ospravedlnenia viac ako 15 vyučovacích hodín mesačne, riaditeľ školy bezodkladne oznámi túto skutočnosť obci, v ktorej má zákonný zástupca dieťaťa trvalý pobyt a Úradu práce sociálnych vecí a rodiny,

b) ak žiak vymešká bez ospravedlnenia viac ako 60 vyučovacích hodín v príslušnom školskom roku, je obec povinná na základe oznámenia riaditeľa školy začať priestupkové konanie podľa § 6 ods. 4, § 37 zákona č. 596/2003 Z. z. a podľa § 31 zákona č. 372/1990 Zb. o priestupkoch v znení neskorších predpisov,

c) ak žiak vymešká bez ospravedlnenia viac ako 100 vyučovacích hodín, je potrebné zo strany obce podať trestné oznámenie na zákonných zástupcov žiaka pre podozrenie so spáchania trestného činu Ohrozovania mravnej výchovy mládeže podľa § 211 zákona č. 300/2005 Z. z. Trestný zákon v znení neskorších predpisov.

* Za neospravedlnené hodiny bude žiakovi navrhnutá znížená známka zo správania:

viac ako 13 až 24 neospravedlnených hodín za polrok – „2“ stupeň,

viac ako 25 až 60 neospravedlnených hodín za polrok – „3“ stupeň.

* Žiak nesmie svojvoľne odísť zo školy. V prípade uvoľnenia žiaka z výchovno-vzdelávacieho procesu v zmysle vyššie uvedených bodov tohto poriadku, žiaka musí osobne prevziať zákonný zástupca alebo osoba poverená zákonným zástupcom.
* Neskorý príchod na vyučovanie musí žiak ospravedlniť u vyučujúceho v triede i u svojho triedneho učiteľa.
* Opakované bezdôvodné neskoré príchody na vyučovanie sú porušovaním školského poriadku, za každé 3 takéto príchody bude žiakovi udelená jedna neospravedlnená hodina.
* Ak je žiak oslobodený od vyučovania niektorého predmetu, musí byť prítomný na vyučovaní tohto predmetu a zamestnáva sa pomocnými úlohami.
* Ak je predmet, od ktorého je žiak oslobodený rozhodnutím riaditeľa školy, zaradený na prvú alebo poslednú vyučovaciu hodinu, žiak sa vyučovania nezúčastňuje. Informovaným súhlasom je zákonný zástupca oboznámený s neúčasťou žiaka na týchto hodinách a podpisom vyjadruje svoj súhlas.

**Článok 7**

**Stravovanie a správanie sa žiakov v školskej jedálni**

* Žiak má právo stravovať sa v školskej jedálni.
* Zákonní zástupcovia žiaka sú povinní zaplatiť za stravu v termíne stanovenom vedúcou školskej jedálne
* Žiak dodržiava pokyny dozorkonajúceho učiteľa.
* Do školskej jedálne žiak prichádza po ukončení poslednej vyučovacej hodiny. Zo šatne si zoberie vrchný odev (bundu ...), obuje sa v šatni a chodbou vedľa telocvične sa krokom presunie do jedálne. Školskú tašku a vrchný odev si odloží na vešiaky pred jedálňou.
* V školskej jedálni sa žiak zdržiava jedine počas vydávania stravy, v čase nevyhnutnom pre konzumáciu stravy.
* V školskej jedálni sú prítomní len žiaci, ktorí sa tu stravujú.
* V jedálni sa žiak správa slušne, nevykrikuje, nerozpráva nahlas, neničí príbory, nepredbieha sa.
* Žiak rešpektuje upozornenia a pokyny vedúcej školskej jedálne, ako i kuchárok.
* Žiak odnáša všetok použitý riad na určené miesto, nechá po sebe čisté miesto, pri odchode od stola zasunie stoličku.
* Z jedálne odchádza bočným vchodom, pričom pri odchode nevykrikuje a nenarúša oddych, ktorý majú deti materskej školy v čase obeda.

**Článok 8**

**Správanie sa žiakov mimo školy**

* Za správanie sa žiakov mimo školy zodpovedá zákonný zástupca.
* Aj na verejnosti žiak reprezentuje školu, preto je povinný správať sa slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania. Žiak je opatrný pri styku s neznámymi ľuďmi, neberie od nich vecné dary a pozornosti, nesadá si do auta k cudzím ľuďom a včas sa zdôverí s ťažkosťami tomu učiteľovi, ktorému dôveruje.
* Každý žiak má právo požiadať pedagogického zamestnanca o pomoc aj pri riešení svojich problémov mimo školy, informovať ho o možných prekážkach svojej prípravy na vyučovanie alebo o problémoch ohrozujúcich zdravý vývin svojej osobnosti.

**Článok 9**

**Hodnotenie a klasifikácia prospechu a správania žiakov**

Hodnotenie a klasifikáciu žiakov určuje Metodický pokyn MŠVVaŠ SR č.22/2011 na hodnotenie a klasifikáciu žiakov základných škôl, žiak so zdravotným znevýhodnením začlenený v základnej škole sa hodnotí podľa Prílohy č. 2 tohto metodického pokynu. Interné rozpracovanie je súčasťou Školského vzdelávacieho programu ZŠ s MŠ Liesek.

**Klasifikácia prospechu žiaka**

* Prospech žiaka v jednotlivých vyučovacích predmetoch sa klasifikuje týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný.

* Ak pre závažné objektívne príčiny nemožno žiaka hodnotiť v riadnom termíne v prvom polroku, žiak sa za prvý polrok nehodnotí. Riaditeľ určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka. Za hodnotenie žiaka zodpovedá príslušný vyučujúci predmetu.
* Ak pre závažné objektívne príčiny nemožno hodnotiť žiaka na konci druhého polroka, riaditeľ určí na jeho hodnotenie náhradný termín, a to tak, aby sa hodnotenie žiaka vykonalo spravidla v poslednom týždni augusta.

**Komisionálne skúšky, opravné skúšky, opakovanie ročníka**

* Žiak bude klasifikovaný na základe komisionálnej skúšky, ak:
* je skúšaný v náhradnom termíne,
* vykonáva opravnú skúšku,
* o preskúšanie požiada zákonný zástupca,
* sa preskúšanie koná na podnet riaditeľa,
* je oslobodený od povinnosti dochádzať do školy,
* plní osobitný spôsob školskej dochádzky,
* má povolené individuálne vzdelávanie,
* ukončuje vzdelávanie na získanie stupňa vzdelania.
* Ak má zákonný zástupca žiaka pochybnosti o správnosti hodnotenia v jednotlivých predmetoch na konci prvého polroka a druhého polroka, môže do troch pracovných dní odo dňa získania výpisu hodnotenia za prvý polrok alebo do troch pracovných dní odo dňa vydania vysvedčenia, požiadať riaditeľa o vykonanie komisionálnej skúšky.
* Ak má žiak na konci druhého polroka nedostatočný prospech najviac z dvoch predmetov, môže jeho zákonný zástupca požiadať o vykonanie opravnej skúšky.
* Žiak, ktorý bez závažných dôvodov nepríde na opravnú alebo komisionálnu skúšku, klasifikuje sa z predmetu, z ktorého mal urobiť opravnú alebo komisionálnu skúšku – stupňom prospechu nedostatočný.
* Ak žiak neprospel a neurobil opravnú skúšku z predmetu, prípadne ak neprospel z viac ako dvoch predmetov, opakuje ročník. Bude zaradený do triedy nižšieho ročníka.
* Výsledok komisionálnej skúšky je pre žiaka konečný.
* Ďalšie preskúšanie žiaka je neprípustné.

**Klasifikácia správania žiaka**

* Správanie žiaka sa klasifikuje týmito stupňami:

1. – veľmi dobré,
2. – uspokojivé,
3. – menej uspokojivé,
4. – neuspokojivé.

**Celkové hodnotenie žiaka**

* Celkové hodnotenie žiaka prípravného ročníka, nultého ročníka, prvého ročníka základnej školy sa na konci prvého polroka a druhého polroka na vysvedčení vyjadruje:
  + prospel (a),
  + neprospel (a).
* Celkové hodnotenie žiaka druhého ročníka až deviateho ročníka základnej školy sa na konci prvého polroka a druhého polroka na vysvedčení vyjadruje:
  + prospel (a) s vyznamenaním,
  + prospel (a) veľmi dobre,
  + prospel (a),
  + neprospel(a).

**Výchovné opatrenia**

Výchovnými opatreniami sú pochvaly, iné ocenenia a opatrenia. Prerokúvajú sa v hodnotiacej pedagogickej rade za príslušné obdobie školského roka a zaznamenávajú sa do katalógového listu žiaka. O všetkých výchovných opatreniach je zákonný zástupca žiaka informovaný písomne.

* **Pochvala triednym učiteľom sa udeľuje za:**
* vzorné správanie,
* vzorné plnenie si školských povinností,
* výborný prospech (prospel s vyznamenaním) a vzorné správanie,
* výbornú dochádzku do školy podľa posúdenia triedneho učiteľa,
* výrazné zlepšenie prospechu v porovnaní s predchádzajúcim obdobím
* príkladné slušné správanie a vytváranie dobrých vzťahov v triede,
* úspechy v triednych súťažiach,
* reprezentáciu triedy a školy v súťažiach,
* pomoc triednemu učiteľovi, prípadne iným vyučujúcim.
* **Pochvala riaditeľom školy sa udeľuje za:**
* vzorné správanie,
* vzorné plnenie povinností,
* vzornú dochádzku – nula vymeškaných hodín v období za polrok,
* výborný prospech a vzorné správanie,
* úspešnú reprezentáciu školy, obce (úspešný riešiteľ v okresných, regionálnych a vyšších kolách súťaží)
* za činnosť v prospech školy nad rámec svojich povinností,
* za záslužný alebo statočný čin,
* nezištnú pomoc, vysoko humánny prístup k ľuďom, verejné uznanie inou osobou alebo inštitúciou.
* **Mimoriadne ceny sa udeľujú na slávnostnom ukončení školského roka za:**
* úspešnú reprezentáciu školy vo vedomostných alebo športových súťažiach,
* príkladné správanie počas celej školskej dochádzky,
* výborný prospech a správanie žiaka počas celej školskej dochádzky.
* **Napomenutie triednym učiteľom môže byť udelené za:**
* porušovanie školského poriadku,
* 5 neskorých príchodov na vyučovanie alebo triednické hodiny,
* neprezúvanie sa v priestoroch školy,
* neplnenie si povinností týždenníkov,
* nevhodné správanie sa voči spolužiakom, učiteľom alebo zamestnancom školy,
* opakované neuposlúchnutie pokynov vyučujúceho vo veci výchovy a vzdelávania na vyučovaní alebo počas prestávok,
* opakované podvádzanie pri písomných prácach a iných overovacích metódach.
* **Pokarhanie triednym učiteľom môže byť udelené za:**
* 1 až 6 hodín neospravedlnenej absencie,
* opakujúce sa priestupky, ktoré sú uvedené v bode „napomenutie triednym učiteľom“.
* **Pokarhanie riaditeľom školy môže byť udelené za:**
* 7 – 12 hodín neospravedlnenej absencie,
* klamstvo a podvádzanie,
* za svojvoľné presádzanie sa a s tým spojené vyrušovanie,
* za benevolentný prístup k plneniu svojich povinností (nepracuje, vyrušuje na hodine, vykrikuje),
* opakujúce sa nevhodné správanie voči spolužiakom, zamestnancom školy a iným osobám v areáli školy alebo mimo neho,
* bezdôvodné opustenie školy a areálu školy,
* iné závažnejšie priestupky podľa posúdenia triednym učiteľom, vyučujúcim, alebo žiackym kolektívom.
* **Zníženie známky zo správania na stupeň 2 (uspokojivé) môže byť udelené za:**
* 13 – 24 hodín neospravedlnenej absencie,
* fajčenie vrátane elektronických cigariet v priestoroch školy, v areáli školy a na školských akciách,
* používanie alkoholických nápojov a iných druhov psychotropných látok v priestoroch školy, v areáli školy a na školských akciách,
* za prinášanie do školy alebo na činnosti organizované školou veci ohrozujúce život a zdravie a opakujúce nosenie vecí rozptyľujúcich pozornosť žiakov na vyučovaní,
* znemožňovanie vyučovacieho procesu a prevádzky školy,
* za opakujúci benevolentný prístup k plneniu svojich povinností (nepracuje, vyrušuje na hodine, vykrikuje),
* úmyselné poškodenie školského majetku a zariadenia v prípade odmietnutia uhradenia vzniknutej škody,
* opakované bezdôvodné opustenie areálu školy,
* za vulgárne vyjadrovanie sa na adresu spolužiakov, prípadne zamestnancov školy,
* za opakované výstredné obliekanie sa – oblečenie odhaľujúce intímne časti tela, nadmerne krátke sukne alebo nohavice, odev s nevhodnými nápismi,
* za podnecovanie k rasovej nenávisti,
* zneužitie osobných údajov, kontaktných údajov, hesla žiakov a zamestnancov školy v elektronickej komunikácii a na sociálnych sieťach.
* **Zníženie známky zo správania na stupeň 3 (menej uspokojivé) môže byť udelené za:**
* 25 – 60 hodín neospravedlnenej absencie,
* opakujúce sa priestupky, ktoré sú uvedené v bode „zníženie známky zo správania na 2 stupeň“,
* fyzické napadnutie a úmyselné ublíženie na zdraví,
* šikanovanie a vydieranie, kyberšikanovanie,
* krádež, vandalizmus,
* užívanie drog v škole, areáli školy a počas činností organizovaných školou.
* **Zníženie známky zo správania na stupeň 4 (neuspokojivé) môže byť udelené za:**
* viac ako 60 hodín neospravedlnenej absencie,
* spáchanie trestného činu, ktorým by bola vážne ohrozená výchova či zdravie ostatných žiakov,
* preukázanie prechovávania drogy v škole, v areáli školy a na akciách organizovaných školou,
* preukázanie distribúcie drogy žiakom školy.

Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka  z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá:

* + - zákonného zástupcu,
    - zdravotnú pomoc,
    - policajný zbor.

Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

**Článok 10**

**Osobitné formy spôsobu plnenia školskej dochádzky**

Formy osobitného spôsobu plnenia školskej dochádzky sú

* individuálne vzdelávanie, ktoré sa uskutočňuje bez pravidelnej účasti na vzdelávaní v škole podľa tohto zákona (ďalej len „individuálne vzdelávanie“),
* o povolení individuálneho vzdelávania rozhoduje riaditeľ školy, do ktorej bol žiak prijatý (ďalej len „kmeňová škola“), na základe písomnej žiadosti zákonného zástupcu maloletého žiaka alebo na základe písomnej žiadosti plnoletého žiaka.
* individuálne vzdelávanie sa povoľuje:

1. žiakovi školy, ktorému jeho zdravotný stav neumožňuje účasť na vzdelávaní v škole,
2. žiakovi prvého stupňa základnej školy,
3. žiakovi, ktorý bol vzatý do väzby alebo je vo výkone trestu odňatia slobody, ktorému nemožno zabezpečiť účasť na vzdelávaní v škole dlhšie ako dva mesiace.

* vzdelávanie v školách mimo územia Slovenskej republiky,
* o povolení vzdelávania podľa rozhoduje riaditeľ kmeňovej školy na základe písomnej žiadosti zákonného zástupcu alebo plnoletého žiaka.
* vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nevedie v sieti škôl a školských zariadení podľa osobitného predpisu,[*8)*](https://www.slov-lex.sk/pravne-predpisy/SK/ZZ/2008/245/20190102#poznamky.poznamka-8)
* vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe poverenia ministerstva školstva,
* individuálne vzdelávanie v zahraničí pre žiakov základnej školy,
* podľa individuálneho učebného plánu,
* vzdelávanie v Európskych školách.[*26a)*](https://www.slov-lex.sk/pravne-predpisy/SK/ZZ/2008/245/20190102#poznamky.poznamka-26a)

**Článok 11**

## Bezpečnosť a ochrana zdravia žiakov, ochrana pred sociálno-patologickými javmi, diskrimináciou alebo násilím

Škola realizuje poučenie žiakov o možnom ohrození zdravia a bezpečnosti pri všetkých činnostiach, ktoré sú súčasťou vzdelávania. Dokladom o prevedenom poučení je záznam poučení zapísaný v triednej knihe. Žiaci, korí neboli v škole v čase poskytovania informácií prítomní, musia byť poučení v náhradnom termíne o ktorom treba urobiť zápis. Všetci žiaci sú so zásadami bezpečnosti a ochrany zdravia v škole oboznámení na začiatku školského roka triednym učiteľom. V prípade zvýšeného ohrozenia bezpečnosti a zdravia žiaka pri niektorých činnostiach, sú žiaci s týmito zásadami oboznámení opätovne.

ZŠ s MŠ Liesek plne podporuje a rešpektuje medzinárodne platný dokument - Dohovor o právach dieťaťa. V zmysle tohto dohovoru sú učitelia povinní zabezpečovať ochranu detí pred sociálno- patologickými javmi, monitorovať zmeny v správaní detí a v prípade dôvodného podozrenia z fyzického alebo psychického týrania či ohrozovania mravného vývinu dieťaťa bezodkladne riešiť problém v spolupráci s vedením školy, prípadne s centrom pedagogicko-psychologického poradenstva, kontaktovať príslušný odbor sociálnych vecí, pediatra a príslušné oddelenie policajného zboru.

Medzi najčastejšie sociálno-patologické javy vyskytujúce sa v školskom prostredí patria:

* šírenie legálnych a nelegálnych drog,
* šikanovanie,
* rôzne formy násilia.

**V zmysle ochrany práv dieťaťa, zabezpečenia jeho zdravého a bezpečného vývinu v školskom prostredí, je v priestoroch školy, školských akciách zakázané:**

* prechovávanie, užívanie, predávanie i poskytovanie návykových látok (alkohol, tabak, organické rozpúšťadlá a nelegálne drogy), ako aj ich výroba (vrátane surovín na ich výrobu),
* propagovať alebo inak šíriť toxikomániu,
* šikanovať,
* týrať fyzicky alebo psychicky spolužiakov alebo ich vystavovať inému druhu násilia,
* propagovať alebo šíriť násilie, rasizmus a iné druhy intolerancie a xenofóbie,
* akýmkoľvek spôsobom porušovať základné ľudské práva zakotvené v Charte ľudských práv a v Deklarácií o právach dieťaťa.

Každý žiak musí byť chránený pred všetkými formami sociálno-patologických javov, diskriminácie, násilia. Toto právo si uplatňuje prostredníctvom ktoréhokoľvek zamestnanca školy alebo na problém môže upozorniť školu jeho zákonný zástupca.

**Všetci pedagogickí i nepedagogickí zamestnanci majú oznamovaciu povinnosť v prípade zistenia alebo podozrenia prechovávania alebo konzumácie návykovej látky:**

* zistenú skutočnosť hlásiť koordinátorovi drogovej prevencie,
* uskutočniť výchovný pohovor so žiakom (výchovný poradca, triedny učiteľ, koordinátor drogovej prevencie),
* upovedomiť rodičov o prechovávaní alebo konzumácii návykovej látky, pohovor s riaditeľom školy,
* nadviazať kontakt s odborným poradensko-psychologickým pracovisko (drogový koordinátor a riaditeľ školy),
* pri nájdení návykovej látky kontaktovať políciu,
* pri podozrení na konzumáciu návykovej látky kontaktovať rodičov a v spolupráci s nimi aj lekára, ktorý odoberie moč na toxikologické vyšetrenie a ďalej postupovať podľa sankcií zakotvených v školskom poriadku.

Pedagogický pracovník školy má právo skontrolovať žiakovi batožinu pred odchodom žiakov na školský výlet, exkurziu, plavecký výcvik, lyžiarsky výcvik a pod. za účelom kontroly, či sa v nej nenachádzajú  alkoholické nápoje, drogy a iné omamné prostriedky.

**Postup pri riešení fajčenia žiaka**

* O porušení školského poriadku sa spíše zápisnica, ktorú podpíšu všetci prítomní, svedkovia.
* O porušení školského poriadku bude informovaný zákonný zástupca, ktorý bude predvolaný do školy. V prípade, že sa zákonný zástupca nedostaví, spísaná zápisnica mu bude zaslaná.
* Porušenie tohto zákazu sa kvalifikuje ako porušenie školského poriadku žiakmi školy, ktoré bude riešiť triedny učiteľ. Priestupok bude následne prerokovaný v pedagogickej rade a uloží sa výchovné opatrenie.
* Zákonnému zástupcovi žiaka sa oznámi sankcia za porušenie zákazu fajčenia. Ak si to daná situácia vyžaduje, škola kontaktuje odborné poradensko-psychologické pracovisko.

**Postup pri riešení požitia alkoholu**

* Škola kontaktuje zákonného zástupcu žiaka.
* V prípade podozrenia na požitie alkoholu sa spíše o tejto udalosti zápisnica za prítomnosti svedkov, kde sa uvedú klinické príznaky, ktoré žiak vykazuje a ktoré vedú k podozreniu, že žiak pil alkoholický nápoj. Zákonný zástupca si žiaka zoberie domov.
* Ak sa zákonný zástupca z nejakých dôvodov nemôže dostaviť do školy, žiak bude izolovaný od kolektívu a bude pod dohľadom pedagogického zamestnanca.
* Porušenie školského poriadku sa prerokuje na pedagogickej rade a žiakovi sa udelí výchovné opatrenie, s výsledkom ktorého bude zákonný zástupca žiaka oboznámený.
* Ak si to daná situácia vyžaduje, škola kontaktuje odborné poradensko-psychologické pracovisko.
* Pri stave opitosti, kedy je žiak ohrozený na živote alebo ohrozuje svoje okolie, závažným spôsobom narušuje školské vyučovanie alebo akciu organizovanú školou, je privolaná rýchla zdravotnícka pomoc, prípadne polícia a bezodkladne zákonný zástupca.

**Postup pri riešení prechovávania legálnych návykových látok**

* Pri nájdení legálnej návykovej látky (alkohol a tabak) u žiaka sa mu nájdená látka odoberie.
* Privolá sa zákonný zástupca, za prítomnosti ktorého sa spíše zápisnica. V prípade, že sa zákonný zástupca nedostaví, spísaná zápisnica mu bude zaslaná.
* Porušenie školského poriadku sa prerokuje v pedagogickej rade, žiakovi sa uloží výchovné opatrenie.
* Rozhodnutie pedagogickej rady o výchovnom opatrení sa zašle zákonnému zástupcovi žiaka.

**Postup pri riešení užívania nelegálnych návykových látok**

* Pedagogický zamestnanec pri podozrení, že žiak je pod vplyvom nelegálnych návykových látok, alebo ich užíva, kontaktuje zákonného zástupcu žiaka a príslušné oddelenie Policajného zboru SR.
* Ak je dôvodné podozrenie, že žiak je pod vplyvom návykovej látky v škole alebo pri činnostiach organizovaných školou, bude mu odporučené podrobiť sa toxikologickému vyšetreniu v zdravotníckom zariadení, ak zákonný zástupca žiaka dal súhlas s týmto lekárskym vyšetrením. O situácii sa spíše zápisnica, ktorá sa zašle zákonnému zástupcovi žiaka.
* V prípade pozitívneho výsledku nasleduje prerokovanie priestupku v pedagogickej rade a uloženie výchovného opatrenia.
* Rozhodnutie pedagogickej rady o výchovnom opatrení sa zašle zákonnému zástupcovi.
* Ak si to daná situácia vyžaduje, škola kontaktuje odborné poradensko-psychologické pracovisko.

**Postup pri riešení prechovávania nelegálnych návykových látok**

* Pedagogický zamestnanec vyzve podozrivého žiaka k vyloženiu návykovej látky z osobných vecí, nedotýka sa jej a okamžite kontaktuje príslušné oddelenie Policajného zboru SR a zákonného zástupcu žiaka.
* O vzniknutej situácii sa spíše zápisnica, ktorá sa zašle zákonnému zástupcovi žiaka.
* Porušenie školského poriadku sa prerokuje v pedagogickej rade, žiakovi sa uloží výchovné opatrenie.
* Rozhodnutie pedagogickej rady o výchovnom opatrení sa zašle zákonnému zástupcovi žiaka.
* Ak si to daná situácia vyžaduje, škola kontaktuje odborné poradensko-psychologické pracovisko.

**Ochrana pred všetkými formami diskriminácie, násilia, rasizmu, rôznych druhov intolerancie a xenofóbie**

* S každým žiakom školy treba zaobchádzať na základe princípu rovnosti, s vylúčením akejkoľvek diskriminácie, tak zo strany učiteľov ako i ostatných žiakov.
* Pre každého žiaka platia všetky práva bez ohľadu na rasu, farbu pleti, pohlavie, etnický a sociálny pôvod, majetok, politické a iné zmýšľanie, náboženské presvedčenie či telesnú alebo duševnú nespôsobilosť.
* V prípade porušenia daných princípov pôjde o závažné porušenie školského poriadku, kde bude udelené výchovné opatrenia, ktoré bude vychádzať z podrobného preskúmania vzniknutej situácie. O incidente bude spísaná zápisnica, zákonnému zástupcovi sa pošle oznam a informácia o udelení výchovného opatrenia.

**Šikanovanie**

Šikanovaním rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Žiak sa dopúšťa priestupku, ak:

* iného žiaka fyzicky napadne, zbije,
* úmyselne poškodí jeho veci,
* zničí výsledok školskej práce (výrobok, výkres),
* slovne ho poníži a urazí – posmech, pokorujúca prezývka, nadávky, hrubé žarty, neoprávnená  kritika, výsmech,
* násilne zoberie jeho veci – peniaze, oblečenie, školské veci...,
* núti iného žiaka robiť to, čo mu môže ublížiť, za čo môže byť potrestaný,
* zámerne vyčlení iného žiaka z kolektívu, ignoruje ho a navádza iných, aby sa k nemu správali  podobne,
* zlomyseľne obťažuje, prenasleduje, s jasným úmyslom fyzicky alebo psychicky ublížiť  inému žiakovi.

Podrobnosti ohľadom šikanovania upravujeSmernica k prevencii a riešeniu šikanovania žiakov č. 04/2018.

**Článok 12**

**Záujmové vzdelávanie**

Záujmová činnosť žiakov je dôležitou súčasťou komplexnej výchovy a vzdelávania, ktorej poslaním je umožniť žiakom užitočné využívanie voľného času s výchovným pôsobením a zabezpečením primárnej prevencie pred negatívnymi vplyvmi spoločenského prostredia.

Realizuje sa ako:

* výchovná činnosť v ŠKD,
* pravidelná krúžková činnosť organizovaná CVČ pri ZŠ s MŠ Liesek,
* príležitostné aktivity a súťaže organizované CVČ pri ZŠ s MŠ Liesek,
* činnosť v detašovaných pracoviskách ZUŠ Tvrdošín a ZUŠ Nižná.

**Zaraďovanie žiakov**

* žiaci sa prihlasujú do CVČ vždy na jeden školský rok, na základe písomnej prihlášky podanej zákonnými zástupcami,
* o prijatí žiaka do CVČ rozhoduje riaditeľ školy,
* žiaci sa zaraďujú do krúžkov podľa veku alebo podľa osobného záujmu o činnosti.

**Záujmové činnosti**

* jedna hodina záujmového vzdelávania trvá 60 minút,
* na záujmovú činnosť sa spravidla využívajú špeciálne učebne, telocvičňa, ihrisko a iné objekty,
* o účasti žiakov v ZÚ vedie záznam vedúci ZÚ,
* za bezpečnosť žiakov počas činnosti zodpovedá vedúci príležitostnej činnosti alebo vedúci ZÚ,
* žiaci sú povinní riadiť sa školským poriadkom ZŠ s MŠ Liesek,
* financovanie je zabezpečené cez:
* dotáciu štátu - normatívny príspevok,
* vzdelávací poukaz,
* mesačný príspevok na čiastočnú úhradu nákladov – zákonný zástupca,
* najneskôr do 15. septembra sa musí zákonný zástupca rozhodnúť pre prihlásenie žiaka do CVČ.

**Článok 13**

**Záverečné ustanovenia**

* Školský poriadok je prístupný na web stránke školy, v zborovni školy a na žiakom prístupnom mieste školy (v triedach).
* Riaditeľ školy  po prerokovaní  v pedagogickej  rade zabezpečí prostredníctvom triednych učiteľov  oboznámenie  žiakov s týmto školským poriadkom.
* Školský poriadok bol prerokovaný v Pedagogickej rade školy 28. 8. 2019 a schválený Radou školy 24. 10. 2019.
* Nadobúda účinnosť 1. 11. 2019.
* Tento školský poriadok nahradzuje Školský poriadok vydaný 2. 9. 2011.

V Liesku, 1. 9. 2019

Mgr. Miroslav Šprlák

riaditeľ školy

Príloha č. 1

**Osobitné opatrenia v učebni techniky**

* Do učebne technickej výchovy smie žiak vstupovať iba v sprievode vyučujúceho.
* Žiak je povinný prísť na vyučovanie technickej výchovy v primeranom pracovnom úbore.
* Každý žiak má určené svoje pracovné miesto, ktoré bez dovolenia vyučujúceho nemôže meniť.
* Do skladu a kabinetu vstupuje žiak iba s jeho súhlasom.
* Každý žiak je zodpovedný za nástroje a náradie, ktorými je vybavené jeho pracovisko.
* Vyučujúci THD je povinný preukázateľne oboznámiť žiakov so základnými požiadavkami na bezpečnosť práces ručnými nástrojmi ( kladivá, sekáče, maticové kľúče, skrutkovače, kliešte, pilníky, ručné píly...).
* Na začiatku vyučovacej hodiny je žiak povinný skontrolovať si svoje pracovisko, nástroje a náradie. Zistené nedostatky ihneď hlási vyučujúcemu.
* Je zakázané pracovať s poškodeným náradím.
* Na svojom pracovisku udržuje čistotu a poriadok.
* Počas vyučovania každý žiak sleduje výklad vyučujúceho, riadi sa jeho pokynmi.
* Pri praktickej - manuálnej činnosti každý žiak intenzívne pracuje, neruší ostatných spolužiakov a usiluje sa čonajhospodárnejšie využívať svoj pracovný čas.
* Žiaci vykonávajú len takú prácu, ktorá im bola pridelená a využívajú len tie nástroje, ktoré im boli určené.
* Pri každej práci dodržujú bezpečnostné predpisy. Rešpektujú bezpečnostné pokyny vyučujúceho pri práci sjednotlivými nástrojmi a materiálom.
* ostrie nástrojov pri práci musí smerovať vždy od tela a tváre tak, aby žiak nezranil seba ani spolužiaka
* kde je možné používať ochranné pracovné pomôcky, rukavice
* pri práci s farbami, lakmi, moridlami a lepidlami pracuje žiak pri otvorenom okne a po práci je povinní sidôkladne umyť ruky.
* Pridelený materiál je žiak povinný využívať hospodárne, neplytvať ním.
* Každý žiak je povinný dodržiavať hygienické zásady, a preto nosí so sebou na vyučovanie technickej výchovyhygienické potreby.
* Žiak má zakázané manipulovať s elektrickým prúdom a strojovým zariadením v učebniach technickejvýchovy.
* Špeciálne nástroje a náradie vydáva po predchádzajúcom upozornení na bezpečnosť práce s ním vyučujúci.
* Úmyselné a svojvoľné poškodenie zariadenia, nástrojov, náradia je povinný nahradiť ten kto škodu zapríčinil.
* Žiak je povinný nahlásiť každý úraz , drobné poranenie vyučujúcemu, ktorý je povinný poskytnúťporanenému ošetrenie - prvú pomoc a zariadiť ďalšie opatrenia.
* Na konci vyučovacej hodiny je žiak povinný očistiť, skontrolovať a uložiť náradie. Ďalej je povinný očistiť svojepracovisko. Určená služba je povinná urobiť poriadok v odbornej učebni.
* Vyučujúci po prekontrolovaní pracoviska odvedie žiakov z učební do tried, resp. do šatní.

**Osobitné opatrenia v školskej kuchynke**

* Do učebne školská kuchynka smie žiak vstupovať iba v sprievode vyučujúceho.
* Elektrické spotrebiče (sporák, žehličku, šijací stroj, vysávač, mixér) zapína a vypína vyučujúca.
* Znečistenú dlážku sú žiaci okamžite po znečistení utrieť, dôkladne vysušiť.
* S ostrými predmetmi (nôž, vidlička, nožnice, ihly..) sú žiaci povinní zaobchádzať s maximálnou opatrnosťou.
* Horúce hrnce, panvice je povolené brať do rúk len s ochranou (chňapky).
* Poškodené nádoby, náradie a riady sa musia vyradiť z prevádzky.
* Náradie používané v kuchynke musí byť ostré, s pevnými nepoškodenými rukoväťami, musí sa ukladať na bezpečné miesto.
* Je zakázané pracovať s nožmi proti sebe.
* Na čistenie nádob sa nesmú používať pomôcky s kovovými drôtikmi.
* Rezné predmety sa musia umývať samostatne a jednotlivo.
* Ak sa sklené nádoby pri umývaní rozbijú, umývací kúpeľ sa musí ihneď vypustiť a črepina odstrániť.
* Žiaci musia byť preukázateľne oboznámení s návodom výrobcu na obsluhu a údržbu elektrických kuchynských spotrebičov.
* Pri sporáku sú najviac traja žiaci.
* Pri odchode z učebne je vyučujúci povinný prekontrolovať, či sú spotrebiče vypnuté.

**Osobitné opatrenia v učebni fyziky**

* Žiaci prichádzajú do učebne spolu s vyučujúcim.
* Žiak za sedí prideleným laboratórnym stolom, je zodpovedný za poriadok na ňom i za poriadokvo svojom okolí.
* Zistené nedostatky, poškodenie stola a ostatného inventára hlásia žiaci učiteľovi na začiatku vyučovacej hodiny.
* Žiaci majú na svojom stole zakázané:
* uvoľňovať skrutky na elektrický prúd,
* znečisťovať a znehodnocovať stôl so zásuvkami,
* nešetrne zaobchádzať s izolovaným elektrickým káblom,
* vyberať bezpečnostný kryt so zásuvky elektrického prúdu.
* Frontálne pokusy a laboratórne úlohy vykonávajú žiaci podľa pokynov učiteľa.
* Do kabinetu fyziky môže žiak vstúpiť len v sprievode učiteľa.
* S prístrojmi v rozvodnej siete elektrického prúdu pracuje len učiteľ.
* Po skončení hodiny žiaci sú povinní zodvihnúť stoličky na stôl a spoločne pod vedením učiteľa odísť z učebne.
* Po skončení hodiny učiteľ je povinný vypnúť elektrický prúd, uzatvoriť prístroje rozvodnej siete, pomôckyodniesť do kabinetu , kabinet i učebňu uzamknúť.

**Osobitné opatrenia v učebniach informatiky**

* Do učebne smie žiak vstupovať iba v sprievode vyučujúceho.
* Školskú tašku si žiak ukladá na určené miesto.
* Do učebne je zakázané nosiťpredmety ohrozujúce zdravie a bezpečnosť seba aj ostatných spolužiakov (ostré predmety, jedovaté látky ...).
* V učebni je zakázané jesť a piť.
* Vyučujúci určí každému žiakovi jeho pracovné miesto - počítač. Žiak si svoje miesto nesmie svojvoľne vymieňať. V prípade, že je na jedno miesto viac žiakov, je žiak povinný podeliť sačasovo so svojimi spolužiakmi o počítač.
* Každý žiak je zodpovedný za jemu pridelený počítač. Spôsobenú úmyselnú škodu na zariadení pridelenejvýpočtovej techniky je povinný uhradiť zákonný zástupca žiaka.
* Žiaci nevyrušujú pri práci svojich spolužiakov neprimeraným hlukom a zbytočným pohybom po učebni.
* Žiaci sa pohybujú po učebni opatrne, dávajú pozor na elektrické rozvody, elektrické zásuvky. Nezasahujúdo elektrického obvodu počítača.
* Je zakázané pracovať s poškodeným počítačom.
* Žiaci sú povinní nahlásiť každú poruchu počítača alebo príslušenstva. Bez vedomia vyučujúcehonezasahujú do systému počítača ani do jeho mechaniky.
* Bez súhlasu vyučujúceho je zakázané používať súkromné USB na prehrávanie alebo nahrávanie súborov.
* Po skončení vyučovacej hodiny žiaci v učebni dajú do poriadku priestor okolo počítačov, uložia stoličky.

**Opatrenia rodičov proti šíreniu pedikulózy**

* zabezpečiť pravidelnú kontrolu vlasov u žiakov s cieľom vylúčiť nález parazitov,
* pri výskyte parazitov zabezpečiť ich okamžitú likvidáciu, v prípade potreby nechať žiaka

doma,

* oznámiť triednemu učiteľovi výskyt parazitov,
* pri opakovanom náleze parazitov predložiť potvrdenie od lekára o negatívnom výskyte parazitov.